شه‌فه‌ق نيوز/ پاريزگاى نه‌جه‌ف، ئاشكراى به‌تاڵبوينى له‌ ڤايرۆس كۆرۆنا كرد، ئه‌ويش دوياى خاسه‌وبوين دويايين دو تويشهاتگيگ وه‌و ڤايرۆسه‌.
له‌ى باوه‌ته‌و، لوئه‌ى ياسرى پاريزگار سه‌رۆك شانه‌ى قه‌يران له‌ به‌ياننامه‌يگ ئه‌را شه‌فه‌ق نيوز وت: نه‌جه‌ف له‌ ڤايرۆس كۆرۆنا به‌تاڵ بويه‌ له‌ دوياى خاسه‌وبوين دويايين دو تويشهاتگ وه‌و ڤايرۆسه‌و ده‌رچگنيان له‌ نه‌خوه‌شخانه‌ى ئه‌لحه‌كيم.
لاى خوه‌ييشه‌و، ده‌زگاى ته‌ندروستى نه‌جه‌ف ئاشكراى ده‌رچگن 27 كه‌س تر تويشبوى و وه‌ركه‌فته‌ى كه‌سه‌يل تر كرد له‌ كه‌ره‌نتيه‌يل، ئه‌ويش دوياى ته‌واوبوين ماوه‌ى كه‌ره‌نتينه‌يان و جه‌ختكردن له‌ ئه‌نجامه‌يل وشكاننيان.
